Ziusudra

Ziusudra () – didvyris šumerų mitologijoje, legendinis Šurupako valdovas.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 189. ISBN 978-0-292-70794-8.

Pasak mito, dievai nusprendę sunaikinti žmoniją tvanu, tačiau dievas Enkis su šiuo sprendimu nesutikęs. Dievų sumanymą jis atskleidęs Ziusudrai, kuris garsėjęs nuolankumu ir paklusnumu. Pagal Enkio nurodymus Ziusudra pasistatęs didžiulį laivą ir sėkmingai išgyvenęs tvaną. Nurodoma, kad jam pasibaigus, parpuolęs kniūbsčias prieš dievus Anu ir Enlilį. Už dievobaimingumą buvo dievų apdovanotas nemirtingumu.Ziusudra. Britannica Online Encyclopedia. Nuoroda tikrinta 2019-12-17. Po to Ziusudra gyvenęs Dilmuno šalyje.

Gretinamas su Nojumi, apie kurį pasakojama Senajame Testamente, Pradžios knygoje. Atitikmuo babiloniečių Gilgamešo epe – Utnapištis.

 Šaltiniai 

Kategorija:Mesopotamijos mitologija